Szia!

A wiki szerint a városhatár táblák a direction címkéjük miatt pontosan egy vonalhoz kellene tartozzanak (lásd a Key:direction wiki oldal Forward and backward című részét), emiatt nem tűnik jó gyakorlatnak ott kettévágni az összes utat.

Látom, hogy potenciálisan az implicit sebességhatárok megadása miatt történt a darabolás. Érdekes helyzet, hiszen azt is szokás felcímkézni, ám belegondolva a rural/urban meghatározás már a tábla és a direction tulajdonsága egyfajta feldolgozásának tekinthető gyakorlatilag, abból származtatott információ, ezért is hathat furcsán együtt.

Mivel a direction megadása elvileg kötelező, megfontolandó lehet ilyen esetben a darabolást (és így az ebből adódó implicit sebességhatár-képzést) az adatot feldolgozó szoftverre hagyni (Default speed limits wiki oldal Note for mappers része alapján gondolkodva), a GraphHopper mintha végezne is valami hasonlót. De igazából én is csak a problémára tudtam most rámutatni, minden igény kielégítő konkrét megoldást - ha egyáltalán létezik - hirtelen nem látok.